CELEX: 62017CN0347
Language: hr
Date: 2017-06-12 00:00:00
Title: Predmet C-347/17: Zahtjev za prethodnu odluku koji je 12. lipnja 2017. uputio Rechtsbank Rotterdam (Nizozemska) – A, B, C, D, E, F, G protiv Staatssecretaris van Economische Zaken

11.9.2017   
            
            
               HR
            
            
               Službeni list Europske unije
            
            
               C 300/17
            
         Zahtjev za prethodnu odluku koji je 12. lipnja 2017. uputio Rechtsbank Rotterdam (Nizozemska) – A, B, C, D, E, F, G protiv Staatssecretaris van Economische Zaken
   (Predmet C-347/17)
   (2017/C 300/20)
   Jezik postupka: nizozemski
   
      Sud koji je uputio zahtjev
   
   Rechtsbank Rotterdam
   
      Stranke glavnog postupka
   
   
      Tužitelj: A, B, C, D, E, F, G
   
      Tuženik: Staatssecretaris van Economische Zaken
   
      Prethodna pitanja
   
   
               1.
            
            
               Treba li prilog III. odjeljak II. poglavlje IV. točke 5. i 8. Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1) tumačiti na način da trup peradi nakon evisceracije i čišćenja više ne smije pokazivati nikakve vidljive znakove onečišćenja?
            
         
               2.
            
            
               Obuhvaća li prilog III. odjeljak II. poglavlje IV. točke 5. i 8 Uredbe (EZ) br. 853/2004 […] onečišćenje fekalijama, sadržajem iz žučnog mjehura i volje?
            
         
               3.
            
            
               Ako je odgovor na prvo pitanje potvrdan: treba li u ovom slučaju prilog III. odjeljak II. poglavlje IV. točku 8. Uredbe (EZ) br. 853/2004 […] tumačiti na način da čišćenje treba obaviti neposredno nakon evisceracije ili je prema toj odredbi dopušteno otkloniti vidljive znakove onečišćenja i tijekom hlađenja ili rasijecanja ili ambalažiranja?
            
         
               4.
            
            
               Je li prema prilogu I. odjeljku I. poglavlju II. dijelu D točki 1. Uredbe (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2) nadležnim tijelima prilikom pregleda dopušteno otkloniti trupove s linije klanja i pregledati vidljiva onečišćenja izvana i iznutra kao i ispod masnog tkiva?
            
         
               5.
            
            
               Ako je odgovor na prvo pitanje niječan i time vidljivi znakovi onečišćenja smiju ostati prisutni na trupu peradi, kako u tom slučaju treba tumačiti prilog III. odjeljak II. poglavlje IV. točke 5. i 8. Uredbe (EZ) br. 853/2004 […]? Na koji način valja onda postići cilj te uredbe, to jest jamčiti visoku razinu zaštite javnog zdravlja?
            
         
      (1)  SL 2004., L 139, str. 55.; SL, posebno izdanje na hrvatskom jeziku, poglavlje 3., svezak 11., str. 3.
   
      (2)  SL 2004., L 139, str. 206.; SL, posebno izdanje na hrvatskom jeziku, poglavlje 3., svezak 10., str. 33.